### Beslutning

Fremsendes til Teknisk Udvalg til behandling i henhold til beslutning i byrådets møde den 10. november 2021.

### Resumé

[adresse] for omstilling til grøn energi er en af ni temaplaner, der indgår i kommuneplanrevisionen i indeværende byrådsperiode. [adresse] er et tillæg til kommuneplan 2017.

[adresse] bidrager til den grønne omstilling og har som målsætning, at energihensyn og CO2-konsekvenser indtænkes i ny planlægning.

Forslaget til temaplanen var i offentlig høring i perioden 9. oktober 2020 – 6. december 2020. I forlængelse af den offentlige høring og på baggrund af EU’s klimalov (24. juni 2021) og byrådets vedtagelse af Klimaplanen (12. maj 2021), er temaplanens målsætning og retningslinjer justeret.

Retningslinjerne fokuserer på, at der i lokalplanlægningen bl.a. bliver redegjort for energibehov og CO2-belastning. Tilretningerne vurderes ikke at give anledning til en fornyet offentlig høring.

### Indstilling

Det indstilles:

At 1) Temaplan for omstilling til grøn energi (bilag 1) vedtages endeligt med de tilretninger, som er angivet i bilag 3.

At 2) arealreservation til deponi (losseplads) mellem [adresse] og [adresse] udgår af kommuneplanen i forbindelse med endelig vedtagelse af temaplan for omstilling til grøn energi.

At 3) høringssvar fra anden offentlighedsfase besvares som angivet i bilag 4.

### Sagens forløb

28-10-2021 Borgmesterens Afdeling påtegning

Fremsendes til Magistraten. Borgmesterens Afdeling har ingen bemærkninger til indstillingen.

 01-11-2021 Magistraten
Fremsendes til [adresse] med bemærkning, at Magistraten i mødet den 1. november 2021 anbefaler, at byrådet tiltræder Magistratsafdelingen for Teknik og Miljøs indstilling af 14. oktober 2021.
 10-11-2021 [adresse]
Fremsendes til Teknisk Udvalg til behandling i henhold til beslutning i byrådets møde den 10. november 2021.